
Neprijatelji nisu Cigani, već gazde i dnava 



Večernje Novosti, list poznat po nacio- 
nalističkom senzacionalizmu, 30. oktobra 
su objavile članak pod nazivom „Zemun 
polje: Šuga među osnovcima!” Ovaj članak 
prenosi izjavu jedne žene iz Zemun Polja, 
u kojoj se između ostalog kaže: „Romi koji 
su doseljeni pre godinu dana se ponašaju 
bahato, a o bolestima koje su doneli da i 
ne govorimo.” 

Par dana nakon toga „starosedeoci Ze- 
mun Polja” formirali su rulju koja je mar- 
širala ulicama skandirajuči „Nećemo Ciga- 
ne, nećemo šugu!” „Ubij, zakolji, da Cigan 
ne postoji!” i „Bežite iz Zemun polja!” 

Od tada, većina Roma iz ovog naselja iz- 
begava da izlazi iz svojih stanova plašeći se 
za svoj život i svoju bezbednost, a mnogi 
su bili prinuđeni da napuste svoje domove 
i sklone se kod prijatelja i rođaka. Štaviše, 
predstavnica gradskih vlasti koja ih je po- 
setila, posavetovala ih je da se zatvore u 
svoje kuće i „obrate pažnju na higijenu”. 

Zatečeni u provaliji krize koju su 
sami stvorili, gazde, država i njihove 
novinarske sluge planski potpiruju rasi- 


zam i međunacionalnu mržnju kako bi 
narod negde praznio opravdani bes zbog 
neisplaćivanih zarada, loših uslova života, 
masovnih otpuštanja i sve većeg siroma- 
štva. Znamo da je fašizam poslednja linija 


odbrane kapitalizma. Upravo zato ovakvi 
očajnički trikovi gazda i države moraju 
biti prepoznati i pravovremeno sasečeni. 
Naši neprijatelji nisu ni Cigani, ni Šiptari. 
Naši neprijatelji su gazde i država. 


DRŽAVA DUGUJE 300 MILIONA RADNICIMA 

Radnici iz bivših društvenih firmi koje 
su privatizovane ili su u stečaju, a koji- 
ma nisu isplaćene sve plate i doprino- 
si, potražuju od države 304 miliona 
evra odštete. Agenciji za privatizaciju 
je čak 82.486 radnika podnelo zahteve 
da ih država obešteti, od toga njih 467 
je podnelo i predstavku Sudu u Straz- 
buru, a 56.222 je podnelo dokaze o 
okončanom sudskom postupku u Srbiji, 
sa nalogom za izvršenje koji nikad nije 
realizovan. Već 10 meseci oni ne znaju 
šta se sa zahtevima dešava, ni da li će ih 
iko i kako isplatiti. 


SRBIJfl: SVAKIDESETISIR0MAŠAN 

Procenjuje se da u Srbiji ima 700.000 
siromašnih, a da 100.000 ljudi živi 
ispod granice siromaštva, što znači da 
svaki deseti stanovnik živi sa manje 
od 7.500 dinara. Iako je mnogima 
od njih jedini obrok u narodnoj 
kuhinji, one se sve više zatvaraju, 
a siromašnima ostaje da se snalaze 
kako znaju i umeju. Dešava se i 
da petočlana porodica mora da se 
„pokrije” sa tri obroka. Najveći broj 
siromašnih živi u centralnoj Srbiji, 
a posebno teški uslovi za život su u 
selima južne Srbije. 


NIŠ: STUDENTITRAZE RESPLATNE STUDIJE 

Studenti niškog Medicinskog fakulteta 
protestovali su ispred dekanata tražeći da 
svi sa 48 ESPB imaju pravo na besplatne 
studije, da se akademcima koji nastavu 
parate na engleskom jeziku omogući da 
je prate na srpskom zbog nepostojanja 
adekvatne literature, da studenti koji su 
obnovili godinu nastavu i vežbe prate bez 
novčane nakanade i da tako steknu pravo 
da ispite polažu preko kolokvijuma, i da 
ponovo bude uvedena socijalnakategorija 
studenata. Dekan je odbio da razgovara 
sa studentima i pozvao je policiju koja je 
blokirala ulaz u njegovu kancelariju. 


SPAS ČOVEČANSTVA, KAKAV BUPUĆNOST HOĆE I MORA DONETI, LEŽI U KOMUNIZMUC (Johan Most) 







Preporučujemo film 


IMKBI ММК V 


Slovenija se ne smirule! 



Drugovi iz Federacije za anarhističko organizovanje 
iz Slovenije su nam dostavili kratak opis tamošnjih 
nedavnih demonstracija. Njima je obeležena go- 
dišnjica masovnog „narodnog ustanka" koji je 
potresao Sloveniju tokom prethodne godine. Direkt- 
na akcija će nastaviti da redovno obaveštava radni- 
čku klasu u Srbiji o borbama drugarica i drugova iz 
Slovenije i čitavog regiona. 

zauzeli mostove i ulice grada, 
a ispred zgrade policije i suda 
su odlučno zahtevali kraj 
kriminalizacije ,,vstajnika“ 
(demonstranata uhapšenih to- 
kom prošlogodišnje pobune). 
Činjenica da je na ulicama bilo 
manje ljudi nego pre godinu 
dana nije nikakva tragedija, 
budući da društveni pokreti 
ipak imaju svoju vlastitu 
prirodu. Ljudi nakon više od 
pola godine na ulicama gra- 
de kulturu otpora, ali se ne 
ograničavaju samo na ulične 
protestne aktivnosti - veoma 
bitne su i skupštine građana u 
Mariboru, Ljubljani i Kopru. 
Sadašnji izazov nije ponavljanje 
ustanka od prošle godine, nego 
zajedničko pronalaženje novog 
oblika otpora kapitalu, drža- 
vi i svim oblicima hijerarhije i 
autoriteta. 


29. oktobra u šest gradova 
širom Slovenije održani su 
protesti protiv vlade. Najviše 
ljudi je na godišnjicu ustanka 
(u Sloveniji su prošlogodišnji 
protesti nazvani ustankom) bilo 
u Mariboru. Tamo su učesnici 
protesta u maršu neposlušnosti 

Daliste 
znali q 

...da u SAD preko 16.000 
Ijudi godišnje izvrši samou- 
bistvo zbog problema sa 
dugovima? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


thviTO THE 

mi darkside 



Taxi To The Dark Side (2007) 

___ Nakon 9. sep- 

tmbra 2001. 
a m e r i č k a 
administracija i 
CIA su odlučili 
da se ženevska 
konvencija neće 
primenj ivati 
na osobe koje 
se sumljiče da 
imaju neke veze sa terorizmom. 
Ovaj dokumentarac se bavi 
brutalnim psihološkim mu- 
čenjem i fizičkom torturom 
nad zatvorenicima u američkim 
vojnim zatvorima Bagram (Av- 
ganistan), Abu Graib (Irak) i 
Guantanamo Вау (Kuba). Film je 
snimljen u okviru talasa liberal- 
ne propagande protiv Bušove 
administracije (nakon njegove 
druge pobede na izborima, 2004. 
godne), pa ne čudi što se završa- 
va tipičnim liberalnim narica- 
njem nad „vladavinom prava“, ali 
zanemarite to i obratite pažnju 
na nov govor koji su ovi krvolo- 
ci izmislili da bi dehumanizo- 
vali svoje žrtve, pogledajte kako 
političari i generali zastrašuju 
narod i skupljaju političke poe- 
ne zagovarajući politiku čvrste 
ruke, a kada u javnost procure 
fotografije mučenja, sude obi- 
čnim vojnicima i ni jednom 
jedinom oficiru. 


Jasenovac (1945) 

Kratak filmski žurnal o užasima 
logora smrti Jasenovac. Snimljen 
neposredno nakon oslobođenja, 
ovaj dokumentarni film nabijen 
je emocijom, gnevom, pozivom 
na kaznu i osvetu fašističkim 
koljačima i ubicama. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 



Radnici Autosaobraćaja i dalje blokiraju prugu 


Radnici kragujevačkog Auto- 
saobraćaja koji od 22. ok- 
tobra protestuju blokadom 
magistralnog puta i pruge 
Kragujevac - Kraljevo istrajni su 
u nameri da se odatle ne pomere 
dok bar deo njihovih zahteva ne 
počne da se ostvaruje. 

Radnici ističu da je njihova 
firma sistematski uništavana od 
2008. godine od strane Verolju- 
ba Stevanovića i njegovih bliskih 
saradnika, tako da je u kratkom 
periodu imovina nekadašnjeg gi- 
ganta u potpunosti razgrabljena, 
dok su se dugovi istovremeno 


uvećavali. Kao rezultat svega toga 
danas imamo radnike bez overenih 
zdravstvenih knjižica, bez zarada i 
bez povezanog radnog staža. Ipak, 
pored toga, kao prioritetan zahtev 
radnika Autosaobraćaja i dalje 
je iznalaženje rešenja za njihovu 
firmu koje će im omogućiti rad i 
dostojanstven život. 

Oni, takođe, smatraju neophod- 
nim i hvatanje i procesuiranje onih 
koji su odgovorni za uništavanje 
Autosaobraćaja i onih koji su u 
pljačku ove firme umešani, što di- 
rektno - činjenjem, što indirektno 
- nečinjenjem i podstrekavanjem. 


„Kontrablokadom" 
do olakšica 

Veroljub Stevanović, gradona- 
čelnik Kragujevca, koga radnici 
optužuju da kao organizator kri- 
minalne grupe stoji iza pljačke i 
uništavanja Autosaobraćaja, ne 
prestaje da organizuje i podržava 
tzv. „kontrablokere” koji ispod 
paravana „opšte sigurnostf blo- 
kiraju alternativne putne pravce 
koje su radnici Autosaobraćaja 
ostavili svojim sugrađanima ka- 
ko bi im bio omogućen pristup 
Kraljevu. 

Inicijatori cele kampanje protiv 
radnika Autosaobraćaja su, 
pored Veroljuba Stevanovića i 
njemu bliskih saradnika, „mali 
privrednici” koji sebe smatraju 
oštećenim blokadom. Oni su na 
ime odštete tražili od grada i države 
oslobođenje od plaćanja naknade 
za gradsko građevinsko zemljište. 
Gradska vlast im je istog trenutka 
izašla u susret. 


Gradevinsko zemljište - dvostruki aršini 


Zahtevi za delimičnim (ili potpunim) 
oslobođenjem od plaćanja naknade 
za gradsko građevinsko zemljište i 
stav Gradskog veća koje te zahteve 
odobrava, u najmanju ruku su 
licemerni. Podsetimo, nakon što je 
Autosaobraćaju odobren kredit za li- 


kvidnost i nabavku osnovnih sredstava 
u iznosu od 28.000.000 dinara, grad 
Kragujevac je upravo na ime naknade 
za korišćenje gradskog građevinskog 
zemljišta oteo tačno 20.000.000 dinara 
i na taj način učestvovao u nenamen- 
skom trošenju sredstava. 


Termoelektro preti otkazima 
zarobljenim radnlcima u Urugvafu! 


Direktna akcija već nekoliko 
brojeva izveštava o odiseji rad- 
nika iz firme „Termoelektro”. 
Najnoviji razvoj događaja po- 
kazuje da nije bilo dovoljno to 
što su radnici šikanirani, ne- 
isplaćeni, 
podizvođača, sprečeni da se vra- 
te u Srbiju i naterani u štrajk glađu 
u Montevideu. Njihova matična 
firma odlučila je da izvrši dodat- 
ni pritisak, te je nekolicini njih 
uputila - u potpunosti nelegalno 
upozorenje pred otkaz. 


je, pored direktnih i protestnih 
akcija u Montevideu i u Beogra- 
du, angažovala i pravnu službu 
koja pruža podršku radnicima. 


Pomenuto upozorenje je nele- 
galno, ne samo po svom sadrža- 
ju - koji radnicima stavlja na 
teret to što su organizovali i 
učestvovali u štrajku, to što su 
odbilli da budu isplaćeni daleko 
što su zaradili, te 
to što su odlučili da se za svoja 
prava bore, a ne da se pokunjeno 
vrate u Srbiji bez svog novca - 
nego i po samoj formi. Naime, 
upozorenje nije, u skladu sa za- 
konom, dostavljeno radnicima 
koji se i dalje nalaze zarobljeni 


stavljeno njihovim porodicama 
u Srbiji. Po sebi, činjenica da pi- 
smo nije dostavljeno radnicima 
direktno, te da oni usled okolnos- 


ti nisu u prilici ni da ga prime ni 
da na njega reaguju, pokazuje 
kriminalni eksploatatorski ka- 
rakter iovako mračne firme 
uprave „Termoelektra”. Narav- 
no, ovaj providni trik uprave 
„Termoelektra” neće zaplašiti 
radnike koji svoju borbu vode 
uz pomoć Anarhosindikalističke 
inicijative (ASI) i drugova iz 
Međunarodnog udruženja 

radnika i radnica (MUR), te su 
tako u pripremi akcije protiv 
„Termoelektra” u Beogradu, a 
drugovi u Austriji pripremaju 
akcije protiv jedne od firmi- 
podizvođača čije je sedište u toj 
državi. 


represirani od firmi manje nego 


Anarhosindikalistička inicijativa u Urugvaju, već je poštom do- 


M. N. 






Vesti iz meflunarodnog radničkog pokreta 



Džakarta, 31. oktobra. Na stotine hi- 
ljada radnika u Indoneziji započelo je 
dvodnevni štrajk zahtevajući veće plate 
i bolje uslove rada. Oko dva miliona 
radnika u 20 od 34 provincije u zemlji 
nije se pojavilo na poslu. Glavni zahtev 
štrajkača je povećanje plata za najmanje 
50 odsto, posle čega bi plate u prestonici 
Džakarti porasle na 3,7 miliona rupija 
(330 američkih dolara) mesečno. 

U sukobima koji su izbili između rad- 
nika i pripadnika tzv. „Omladinske or- 
ganizacije”, koja smatra da su pojedini 
radnici primorani da štrajkuju, povređe- 
no je najmanje troje ljudi, a za smirivanje 
sukoba angažovano je više od 17.300 
pripadnika policije. 

II Grčkoj jednodnevni generalni štrajk 
protivmeraštednje 

U Grčkoj je juče počeo 24-časovni gene- 
ralni štrajk protiv oštrih mera štednje. 
Obustavljen je rad javnih službi, a že- 
leznički i trajektni prevoz praktično ne 
funkcioniše. Poziv na štrajk uputila su dva 
najveća grčka sindikata privatnog i jav- 
nog sektora, a njime su obuhvaćene javne 
službe, bolnice, banke, škole, aerodromi, 
luke i opštinske službe. Glavni protest 


u Atini otkazan je zbog jakih pljuskova, 
mada se oko 4.000 demonstranata ipak 
okupilo na centralnom atinskom trgu Sin- 
tagma. Protest je održan u Solunu, gde je 
učestvovalo oko 10.000 demonstranata. 
Novinari su obustavili rad na pet sati, a 
štrajku su se pridružili profesori, doktori i 
zaposleni u gradskim službama, železnici 
i gradskom saobraćaju. Zatvorene su 
državne škole, a državne bolnice i hitne 
zdravstvene službe rade sa smanjenjim 
osobljem. Desetine letova je otkazano 
ili odloženo zbog najave kontrolora leta 
da će u podne obustaviti rad na tri sata u 
znakpodrške sindikalnoj akciji. 
Generalni štrajk održava se dan pošto su 
članovi „trojke”, koju čine predstavnici 
Evropske komisije, Evropske centralne 
banke i Međunarodnog monetarnog fon- 
da, započeli u Atini novi krug razgovora 
sa članovima grčke vlade. U Grčkoj se već 
šest godina primenjuju oštre mere štednje 
koje su grčki narod bacile u potpunu 
bedu, a stopa nezaposlenosti je prešla 27 
odsto. 

Štrajk na aerodromu El Prat u Barseloni 

Anarhosindikalisti iz španskog sindikata 
CNT (sekcija Međunarodnog udruženja 


radnika i radnica) pokrenuli su 29. okto- 
bra štrajk na aerodromu El Prat u Barselo- 
ni. Akcija je organizovana zbog nedavnih 
otpuštanja u aviokompaniji WFS. 

„Jedino što može zaštititi radna mesta 
jeste direktna i kolektivna odbrana”, ,,U 
ovom trenutku potrebni su nam primeri 
radničke hrabrosti i odlučnosti. Suočeni 
sa zlikovcima - gazdama, koji pokušava- 
ju da iskamče što više od tuđeg rada, 
imamo hitnu potrebu da pribegnemo 
svim sredstvima samoodbrane. Nećemo 
dozvoliti opstrukcije žutih sindikata, koje 
zanima samo to koliku će nagradu dobiti 
od gazda i države a ne da štite interese 
svojih članova, i koji šire lažnu ideju da 
je sve izgubljeno”, navodi se u saopštenju 
lokalnog ogranka CNT-a. 

Ubijena dvojica članova Zlatne zore 

2. novembar. Dva člana neonacističke 
stranke Zlatne Zore, čiji su pripadnici 
nedavno ubili muzičara i antifašistu 
Pavlosa Fisasa, ubijeni su ispred sedišta 
Zlatne Zore u Atini. Napadač, koji se 
dovezao motorom, ispalio je nekoliko 
nepogrešivih metaka u glavu i grudi 
nacista. Vođa Zlatne Zore je potvrdio da 
su ubijeni članovi njegove stranke. 


Centar za liberterske studije predstavlja: 

Sergej Stepnjak: 

Nihilistkinja 

Istinita priča o Olgi Ljubatovič, čuvenoj ruskoj 
nihilistkinji, poreklom sa naših prostora. 

Sergej Stepnjak 

Nihilistkinja 

Istinita priča o Olgi Ljubatovič 

ZASTAVE ANARHOSINDIKALISTA OZNACILE SU 
ŠTRAJK NA AERODROMU EL PRAT U BARSELONI 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 

































